বিধায়ক তহবিলে অর্থের পরিমাণ ৭০ লক্ষ থেকে বেড়ে ১ কোটি, বাজেটে ঘোষণা অর্থমন্ত্রীর

ওয়েব ডেস্ক : রাজ্যে পালাবদলের পর রাজ্য বাজেটে (West Bengal Budget 2026) বড় চমক দিলেন অর্থমন্ত্রী স্বপন দাশগুপ্ত (Swapan Dasgupta)। বিধায়ক তহবিলের (MLA Fund) পরিমাণ বাড়ানো হল। তা ৭০ লক্ষ টাকা থেকে বাড়িয়ে কড়া হল ১ কোটি টাকা। এ নিয়ে অর্থমন্ত্রী জানিয়েছেন, ৭০ লক্ষ টাকা বরাদ্দ ছিল, তা এবার ১ কোটি টাকা করার সিদ্ধান্ত নেওয়া হয়েছে।

বিধায়করা নিজেদের এলাকায় যাতে উন্নয়নমূলক কাজ করতে পারেন, এছাড়া সামান্য কাজের জন্য যাতে সরকারের দ্বারস্থ হতে না হয়, তার জন্য বিধায়কদের কাছে একটি নির্দিষ্ট তহবিল থাকে। সেই টাকা দিয়ে বিধায়ক নিজের এলাকায় উন্নয়নমূলক, প্রয়োজনীয় কাজ সম্পন্ন করতে পারেন। এতদিন এর জন্য বরাদ্দ ছিল ৭০ লক্ষ টাকা। এবার তা এক কোটি টাকা বরাদ্দ করা হবে। এদিন বিধানসভা এমন প্রস্তাব রাখেন অর্থমন্ত্রী স্বপন দাশগুপ্ত (Swapan Dasgupta)।

আরও খবর : মেসি কাণ্ডে ফের থানায় হাজিরা দিলেন অরুপ বিশ্বাস

এদিন পূর্ণাঙ্গ বাজেট পেশের সময় অর্থমন্ত্রী জানান, রাজ্যে বর্তামানে ৮.১৫ লক্ষ কোটি টাকার দেনা রয়েছে। এছাড়া রাজ্যে শূন্যপদে নিয়োগের কথাও ঘোষণা করা হয়। স্বপন দাশগুপ্ত (Swapan Dasgupta) বলেছেন, রাজ্যে এক লক্ষ সরকারি শূন্যপদে নিয়োগ করা হবে। এর মধ্যে মহিলাদের জন্য সংরক্ষিত থাকে ৩৩ শতাংশ।

এত শূন্য পদের মধ্যে ২০ হাজার পুলিশ, ৫০ হাজার শিক্ষক ও অশিক্ষক কর্মী ও সেখানে ১০ শতাংশ অগ্নিবীরদের জন্য সংরক্ষিত থাকবে। সরকারি পদে নিয়োগে ক্ষেত্রে বয়সের ঊর্ধ্বসীমা ইতিমধ্যে ৫ বছর ছাড় দেওয়া হবে। এই সুবিধা পরবর্তী ২ বছরের জন্য বহাল থাকবে। এছাড়াও সিভিল ডিফেন্স কর্মীদের নূন্যতম ২০ দিনের কাজের ব্যবস্থা করা হবে